Fagna markaðsátaki í ferðaþjónustunni
27.Mars'20 | 08:55
Bæjarráð fagnar því að til standi að ráðast í markaðsátak í ferðaþjónustunni. Mynd/TMS
Atvinnumál í Vestmannaeyjum eru meðal verkefna sem viðbragðsstjórn bæjarins hefur einbeitt sér að undanfarna daga og vikur.
Mikilvægt er að Vestmannaeyjabær hafi góða yfirsýn yfir stöðu atvinnumála í Vestmannaeyjum og bregðist við með þeim aðgerðum sem mögulegar eru við slíkar kringumstæður, segir í fundargerð bæjarráðs Vestmannaeyja.
Í afgreiðslu ráðsins segir að bæjarráð hvetji stjórnendur bæjarins til þess að fylgjast áfram vel með þróun atvinnumála á næstunni og fagnar því að til standi að ráðast í markaðsátak í ferðaþjónustunni. Bæjarstjóri og framkvæmdastjóri stjórnsýlu- og fjármálasviðs hafa milligöngu um slíka samninga við Ferðamálasamtökin og felur bæjarráð bæjarstjóra að halda áfram með málið.
Herjólfur siglir til Landeyjahafnar í dag Síðasta ferð Herjólfs fer kl. 15.30